ઉમેદવારોની જાહેરાત કર્યા બાદ ટીઆરએસ અધ્યક્ષ અને કાર્યવાહક મુખ્યમંત્રી કે ચંદ્રશેખર રાવ કોંગ્રેસ પર રીતસરના વરસી પડ્યાં હતાં. તેમણે કહ્યું હતું કે, 2014 પહેલા તેલંગાનામાં બોમ્બ ધડાકા, વિજળીનો મુદ્દો અને સાંપ્રદાયીક રમખાણો જેવી અનેક સમસ્યાઓ હતી પરંતુ હવે આ તમામ બાબતો હવે ભૂતકાળ બની ગઈ છે. હું કોંગ્રેસના નેતાઓને જણાવી દેવા માંગુ છું કે, તેઓ જમીન પર પગ માંડે અને ચૂંટણી લડે, જનતા તેમને જવાબ આપશે.